Nesten alt innsamlet pantegods går til materialgjenvinning. Brukte bokser blir til nye bokser og brukte flasker blir til nye flasker. Når bokser gjenvinnes til nye bokser, brukes det kun fem prosent av energien i forhold til å produsere nye bokser. Gjenvinning av 1 kilo plast sparer 2 kilo olje. I tillegg sørger effektiv logistikk for å redusere miljøbelastningen. Til sammen betyr dette at hver eneste flaske som pantes i gjennomsnitt betyr en reduksjon i CO2-utslipp på 990 tonn per år, mens det samme tallet for en aluminiumsboks er 620 tonn. Panting bidrar også til å holde prisene på drikkevarer nede, fordi høy retur belønnes med lavere avgifter. Samtidig gir panting forbrukerne deres egne penger tilbake.